باش ناظیر بینالی ییلدیریم ترور حادثه لری ایله باغلی سوسیال مدیادا پای‌لاشیلانلار باره‌ده خبردارلیق ائتدی.
باش ناظیر اؤزونون سوسیال مدیا حسابیندان یاییملادیغی مئساژیندا ترور تشکیلات‌لاری‌نین بیر-بیرین‌دن فرقی‌نین اولمادیغینی بیلدیردی.
ییلدیریم "بو تشکیلات‌لارین مقصدی‌نین آجیماسیزجا اینسان‌لاری اؤلدورمک، توپلومدا قورخو و ناراحات‌لیق دوغورماق‌دیر" دئیه وورغولادی.
ترورو تعریفله‌ین ایفاده‌لرین سوچ اولدوغونو دئین بینالی ییلدیریم بیلدیردی کی، وطنداش‌لاریمیزین سوسیال مدیادا سوروملو حرکت ائتمه‌لری، تشکیلات‌لارین مقصدینه دستک اولا‌جاق ایفاده‌لردن ایمتینا ائتمه‌لری اهمیت کسب ائدیر.
عدالت ناظیری بکیر بوزداغ دا ترورو، ترور تشکیلات‌لارینی، تروریستلری و ترور حادثه لرینی تعریف‌لمه و دستکلمه‌نین سوچ اولدوغونو وورغولایا‌راق، ساووجیلارین بو باره‌ده سوروشدورما باشلاداجاغینی سؤیله‌دی.
